Mediegrupp
E Mediegrupp oder Mediekonglomerat ass eng Entreprise, där verschidde Massemedie gehéieren, wéi zum Beispill Fernsee- a Radiosenderen, Zeitungs- an Zäitschrëfteverlagen, Filmproduktiounsentreprisen oder online Medien. Grouss Gruppe ginn och heiansdo Medienimperium genannt.

E Konglomerat ass eng grouss Entreprise, där eng Rei méi kleng Entreprise gehéiert, deenen hir Geschäfter generell näischt direkt mateneen ze dinn hunn.

Grouss Gruppen 
Beispiller vu grousse Mediegruppe sinn:
 : Bertelsmann, deem och RTL Group gehéiert, eng aner Mediegrupp mat Sëtz zu Lëtzebuerg
 : Comcast, The Walt Disney Company an News Corp.
 : Mediaset
 : Vivendi
 : Grupo Globo
 : Televisa
 : ABS-CBN Corporation

Kritik 
Kritiker vu grousse Mediegruppen accuséiere se, d'Medien ze dominéieren an ze zenséieren, besonnesch bei Informatiounen, déi géint den Interessi vum Mediegrupp ginn. Hinne gëtt och virgeworf, deelweis den Entertainment mat den Neiegkeeten ze vermëschen a sou Sensatiounsjournalismus ze favoriséieren. En anere Virworf ass, datt se d'Kultur géife standardiséieren, wéi am Fall vun der Globaliséierung oder der Amerikaniséierung.

En anere Kritikpunkt ass, dat d'Gruppéierung vu Medien zu manner onofhängeg Meenungen géif féieren, an domat zu manner Diversitéit an den Neiegkeeten an zu manner Konkurrenz. Dat kann zu enger Reduktioun vun de Meenungen a Standpunkte féieren - dat ass awer och net ëmmer de Fall.

Medienentreprisen